پاکستان میں ہندومت

پاکستان میں ہندومت کے پیروکاروں کی تعداد کل پاکستانی آبادی کا 1.85% ہے۔ سنہ 1998ء کی مردم شماری کے مطابق اسلام کے بعد پاکستان میں ہندومت دوسرا بڑا مذہب ہے۔ سنہ 2010ء تک پاکستان میں دنیا کی پانچویں سب سے بڑی ہندو آبادی تھی اور پیو نے پیش گوئی ہے کہ 2050ء تک پاکستان میں دنیا کی چوتھی سب سے بڑی ہندو آبادی ہو گی۔

پیو ریسرچ کے مطابق ہندو آبادی کی تعداد 5.6 ملین تک پہنچ جائے گی اور سنہ 2050ء میں ہندو پاکستان کی آبادی کا 2% ہوں گے۔ 14 اگست 1947ء کو پاکستان کی آزادی اور برطانوی ہندوستان سے علاحدگی کے بعد مغربی پاکستان کے 4.7 ملین ہندو اور سکھ بھارت ہجرت کر گئے جبکہ 6.5 ملین مسلمان بھارت سے مغربی پاکستان میں رہنے کے لیے چلے گئے۔

سنہ 1998ء کی مردم شماری کے مطابق ہندوؤں کی تعداد 2,443,614 تھی۔ ہندو پاکستان کے تمام صوبوں میں پائے جاتے ہیں مگر سندھ میں ان کی اکثریت ہے۔ یہ بہت سی زبانیں بولتے ہیں مگر زیادہ تر سندھی، سرائیکی، مارواڑی اور گجراتی زبانیں بولی جاتی ہیں۔

تاریخ 

قدیم ترین ہندو کتاب رگ وید کے متعلق عقیدہ ہے کہ وہ خطہ پنجاب (موجودہ پاکستان اور بھارت کے کچھ علاقوں) میں دریائے سندھ کے کناروں پر لگ بھگ 1500 قبل مسیح میں لکھی گئی۔ مختلف آثار قدیمہ جیسے کہ سواستک کی علامت اور یوگی شخص جو دکھنے میں پشوپتی کی تصویر معلوم ہوتی ہے، موئن جو دڑو، سندھ کے لوگوں کی مہروں (seals) پر دریافت ہوئے۔ اس سے معلوم ہوتا ہے کہ قدیم دور میں یہاں ہندومت کا بول بالا تھا۔ جنوبی ایشیا کے اس حصہ میں وادیٔ سندھ کے لوگوں کی اکثریت یقین کے مطابق ہندو عقیدہ پر قائم تھی۔

ہندوستانی رزمیہ نظم مہابھارت میں سندھ سلطنت اور اس کے حکمرانوں کا اہم کردار یے۔ ایک مشہور ہندو روایت ہے کہ پاکستانی شہر لاہور کی بنیاد سب سے پہلے لو جبکہ قصور کی بنیاد اس کے جڑواں کش نے رکھی، یہ دونوں راماین کے رام کے بیٹے تھے۔ شمال مغرب کی گندھارا سلطنت اور اس کے افسانوی لوگ بھی ہندو ادب جیسے کہ راماین اور مہابھارت کا ایک اہم حصہ ہیں۔ کئی پاکستانی شہروں کے نام (جیسے کہ پشاور اور ملتان) سنسکرت زبان سے اردو زبان میں داخل ہوئے ہیں۔

آبادی

 Hinduism (%) in Pakistan by decades

حوالہ جات 

پاکستان میں ہندومت
پاکستان
پاکستان کے نسلی گروہ
مذہب
ہندومت اور اسلام
ہندومت بلحاظ ملک
پاکستان میں مذہب
تاریخ پاکستان